**ხელშეკრულება**

**ინტერნეტის მიწოდების შესახებ**

**ქ. თბილისი 1 ნოემბერი, 2021 წელი**

ერთის მხრივ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   (შემდგომში “დამკვეთი”), წარმოდგენილი მისი დირექტორის \_\_\_\_\_\_\_\_\_\_\_\_\_\_\_\_\_\_\_ სახით და მეორეს მხრივ შპს „სერვის ჯგუფი“ (ს/კ - 400282626; იურიდიული მისამართი: თბილისი, ნაძალადევის რაიონი, ც.დადიანის ქ., N 7ა, ბ. 176) წარმოდგენილი მისი დირექტორი გიორგი მიქელაძის (შემდგომში “მიმწოდებელი”) სახით, ვდებთ წინამდებარე ხელშეკრულებას შემდეგზე:

**მუხლი 1. ხელშეკრულების საგანი**

* 1. წინამდებარე ხელშეკრულების შესაბამისად, მიმწოდებელი ახდენს ინტერნეტ წვდომისთვის საჭირო ინფრასტრუქტურის ინსტალაციას და აწვდის დამკვეთს 24 საათიან ინტერნეტის სიგნალს, ხოლო შემკვეთი იხდის ინტერნეტის მიწოდების ღირებულებას.
	2. ინტერნეტ სიგნალის მიწოდების სიჩქარე ლოკალური \_\_\_\_\_\_\_\_\_\_\_ მბ/წმ, გლობალური - \_\_\_\_\_\_\_\_\_\_\_\_ მბ/წმ; მიწოდება განხორციელდება შემდეგ მისამართზე: \_\_\_\_\_\_\_\_\_\_\_\_\_\_.
	3. ინსტალაციისას შემსრულებელს სარგებლობაში გადაეცემა \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (მოცემული მოდემის სარგებლობის ფასს მოიცავს მომსახურების ღირებულება).
	4. მომსახურების მიღება ხდება მხარეთა მიერ ამ ხელშეკრულების გაფორმების დღიდან.

**მუხლი 2. მხარეთა უფლება-მოვალეობანი**

2.1. დამკვეთი ვალდებულია:

2.1.1. ყოველთვიურად, უნაღდო ანგარიშსწორების ფორმით, გადაიხადოს მომსახურების მიწოდების და ინსტალაციის ხელშეკრულებით განსაზღვრული თანხა, მიმწოდებლის ამ ხელშეკრულებაში მითითებულ საბანკო ანგარიშზე;

2.1.2. გაუფრთხილდეს მიმწოდებლის მიერ მისთვის დროებით სარგებლობაში გადაცემულ ტექნიკას და ხელშეკრულების მოქმედების შეწყვეტისთანავე დაუბრუნოს იგივე მდგომარეობაში შემსრულებელს.

2.1.3. კონფიდენციალურად შეინახოს წინამდებარე ხელშეკრულების პირობები; ამ პუნქტით ნაკისრი ვალდებულების დარღვევის შემთხვევაში სრულად, უპირობოდ აუნაზღაუროს მიმწოდებელს ასეთი ქმედებით მისთვის მიყენებული ზარალი.

2.2 დამკვეთი უფლებამოსილია ინტერნეტის მიწოდების შეფერხების ან შეწყვეტის შემთხვევაში, დღის ნებისმიერ მონაკვეთში, მოსთხოვოს მიმწოდებელს ინტერნეტ მიწოდების აღდგენა უმოკლეს ვადაში.

2.3 მიმწოდებელი ვალდებულია უზრუნველყოს სტაბილური ინტერნეტ სიგნალის მიწოდება.

2.4 შეფერხების აღმოფხვრის ღირებულება შედის მომსახურების მიწოდების ღირებულებაში, გარდა იმ შემთხვევისა, როდესაც ინტერნეტის მიწოდების შეწყვეტა გამოწვეულია დამკვეთის ან მისი მოიჯარის (ასეთის არსებობის შემთხვევაში) მიზეზით.

2.5. შემსრულებელი უფლებამოსილია გაფრთხილების გარეშე შეწყვიტოს ან შეაჩეროს მომსახურების მიწოდება დამკვეთისთვის თუ ის ხელშეკრულებით დადგენილ ვადებში არ იხდის მომსახურების ღირებულება.

2.6. მომსახურების შეწყვეტა ან შეჩერება შეიძლება მოხდეს საქართველოს კანონმდებლობით გათვალისწინებულ შემთხვევებში.

**მუხლი 3. მომსახურების საფასური და ანგარიშსწორების წესი**

3.1. წინამდებარე ხელშეკრულებით გათვალისწინებული ინტერნეტის მიწოდების ღირებულებაა თვეში \_\_\_\_\_\_\_\_\_\_\_\_\_\_\_ ლარი, დღგ-ს ჩათვლით.

3.2. ინტერნეტის მიწოდების ღირებულებას დამკვეთი იხდის ყოველთვიურად, უნაღდო ანგარიშსწორების ფორმით, მიმდინარე თვის საგადსახადო ანგარიშ-ფაქტურის წარდგენიდან, არაუგვიანეს 3 საბანკო დღისა.

3.3. ანგარიშსწორება უნდა განხორციელდეს მიმწოდებლის შემდეგ ანგარიშზე: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**მუხლი 4. ხელშეკრულების ვადა და შეწყვეტის პირობები**

4.1 წინამდებარე ხელშეკრულება ძალაში შედის მხარეთა მიერ მისი ხელმოწერის მომენტიდან და მოქმედებს 1 წლის ვადით.

4.2 წინამდებარე ხელშეკრულების ცალმხრივად მოშლა შესაძლებელია, მეორე მხარისთვის, წინასწარ, ერთი თვით ადრე, წერილობითი შეტყობინების გაგზავნის გზით.

4.3 თუ წინამდებარე ხელშეკრულების 4.1. პუნქტში მოცემულ ვადის გასვლის შემდგომ, შემკვეთი კვლავაც იღებს ინტერნეტს, წინამდებარე ხელშეკრულება გაგრძელდება ავტომატურად, 1 თვით. ხელშეკრულების გაგრძელების ეს მექანიზმი მოქმედებს მრავალჯერადად, ყოველი ვადის ამოწურვისას.

**5. ფორს-მაჟორი**

5.1. ხელშეკრულების მხარეები თავისუფლდებიან პასუხისმგებლობისაგან მათ მიერ ნაკისრი ვალდებულებების სრული ან ნაწილობრივი შეუსრულებლობისათვის დაუძლეველი ძალის მოქმედების შემთხვევაში, რომლის დროსაც შეუძლებელია ხელშეკრულებით გათვალისწინებული ვალდებულებების შესრულება;

5.2. “დაუძლეველი ძალის”' ქვეშ იგულისხმება გარემოებები, რომლებიც არ არსებობენ ხელშეკრულების დადების დროს და რომელთა დადგომა თუ ზემოქმედება ხელშეკრულების მხარეებს არ შეუძლიათ თავიდან აეცილებინათ და გადაელახათ;

5.3. დაუძლეველი ძალის გარემოებებს მიეკუთვნება სტიქიური უბედურებები (წყალდიდობა, მიწისძვრა, ხანძარი და სხვა) აფეთქებები (მათ შორის ტერორისტული თუ დივერსიული აქტები). საომარი მოქმედებები (მათ შორის სამოქალაქო არეულობები და გაფიცვები), ხელისუფლების ისეთი აქტები, რაც არსებითად აფერხებს „ხელშეკრულების“ მხარეთა მიერ ნაკისრი ვალდებულებების შესრულებას და სხვა;

5.4. თუ ზემოხსენებულმა გარემოებებმა უშუალოდ იმოქმედეს „ხელშეკრულებით“ ნაკისრი ვალდებულებების შესრულების ვადებზე, მაშინ ეს ვადები ამ გარემოებების მოქმედების დროს თანაბარზომიერად გაიზრდება. ხელშეკრულების მხარემ, რომლისათვისაც ფორსმაჟორული გარემოებების დადგომის გამო შეუძლებელი გახდა ვალდებულებების შესრულება, ვალდებულია დაუყოვნებლივ, მაგრამ არა უგვიანეს 7 (შვიდი) დღისა ამ გარემოებების დადგომიდან ან დასრულებიდან, შეატყობინოს ხელშეკრულების მეორე მხარეს წერილობით. შეუტყობინებლობის, ან დაგვიანებით შეტყობინების შემთხვევაში ხელშეკრულების მხარე კარგავს უფლებას დაეყრდნოს ფორს-მაჟორული გარემოებების არსებობას, როგორც პასუხისმგებლობისაგან გათავისუფლების საფუძველს.

**6. ხელშეკრულების მხარეთა პასუხისმგებლობა**

6.1. ხელშეკრულების მხარეები პასუხს აგებენ ხელშეკრულებით ნაკისრი ვალდებულების შეუსრულებლობის (ან არაჯეროვნად შესრულების) შემთხვევაში, ხელშეკრულებითა და საქართველოს მოქმედი კანონმდებლობით დადგენილი წესის შესაბამისად;

6.2. დამკვეთის მიერ ხელშეკრულებით გათვალისწინებული მომსახურების ღირებულების გადახდის ვალდებულების დარღვევის გამო, მიმწოდებელი უფლებამოსილია შეუწყვიტოს მას მომსახურების მიწოდება და ამასთან დააკისროს მას პირგასამტეხლო გადასახდელი თანხის 1% ყოველი ვადაგადაცილებული დღისთვის.

6.3. პირგასამტეხლოს გადახდა არ ათავისუფლებს ხელშეკრულების არც ერთ მხარეს ძირითადი ვალდებულებების შესრულებისაგან.

6.4. დამკვეთი მისთვის გადაცემული მომსახურების მიღებისას თავად, სრულად აგებს პასუხს ამ კავშირის შედეგად მიღებულ/გაცემულ/გატარებული მონაცემთა და ინტერნეტკავშირის გამოყენების კანონიერებაზე, საქართველოს კანონმდებლობით და შესაბამის სფეროში მოქმედი საერთაშორისო რეგულაციების გათვალისწინებით. ორაზროვნების გამოსარიცხად, შემსრულებელი მხოლოდ ტექნიკურად აკავშირებს დამკვეთს ინტერნეტთან და არ არის პასუხისმგებელი მის მიერ კავშირის გამოყენებაზე.

**მუხლი 7. დასკვნითი დებულებები**

7.1. ხელშეკრულების ხელმოწერით მხარეები ადასტურებენ, რომ მათ გააჩნიათ ამ ხელშეკრულების ხელმოწერის უფლებამოსილება და არ საჭიროებენ რომელიმე სხვა პირის ან/და ორგანოს წინასწარ ნებართვას;

7.2. ხელშეკრულების ცალკეული დებულების ბათილობა არ იწვევს მთლიანი ხელშეკრულების ბათილობას, თუ შესაძლებელია ხელშეკრულების გათვალისწინებული მიზნის მიღწევა;

7.3. იურიდიული მისამართის ან მომსახურე ბანკის რეკვიზიტების შეცვლის შემთხვევაში ხელშეკრულების მხარეები ვალდებულნი არიან 10 (ათი) დღის განმავლობაში წერილობით შეატყობინონ ერთმანეთს;

7.4. ხელშეკრულების მხარეებს შორის ყველა შეთანხმება იდება წერილობითი ფორმით;

7.5. მხარეები შეეცდებიან ურთიერთმოლაპარაკების საფუძველზე გადაჭრან ხელშეკრულებასთან დაკავშირებით წამოჭრილი დავები. შეთანხმების მიუღწევლობის შემთხვევაში, დავა განიხილება სასამართლოს მიერ საქართველოს კანონმდებლობის დადგენილი წესით.

7.5. ხელშეკრულება შედგენილია ქართულ ენაზე, ორი თანაბარი იურიდიული ძალის მქონე ეგზემპლარად და ინახება ხელშეკრულების მხარეებთან.

**მუხლი 8. მხარეთა ხელმოწერები**

----------------------------------------------- --------------------------------------

გიორგი მიქელაძე